**Ալեման** (իրական անունը՝ **Ռիկարդո Ռոժերիո դե Բրիտո**, պորտ.՝ Ricardo Rogerio de Brito, նոյեմբերի 22, 1961(1961-11-22), Lavras, Մինաս Ժերաիս, Բրազիլիա), բրազիլացի ֆուտբոլիստ, կիսապաշտպան։

Կենսագրություն
--------------

Ռիկարդո Ռոժերիո դե Բրիտոն, որ ավելի հայտնի է Ալեման անունով (թարգմանաբար՝ «Գերմանացի») ծնվել է 1961 թվականի նոյեմբերի 22-ին Մինաս Ժերայս նահանգի Լավրաս քաղաքում։ Նրա մականունը պորտուգալերենից թարգմանաբար նշանակում է «գերմանացի», և նա այն ստացել է մազերի և մաշկի բաց գույնի համար, որը հատուկ է եղել Գերմանիայից ներգաղթածներին։ Ալեման կարիերան սկսել է 1980 թվականին Մինաս Ժերայս նահանգի «Ֆաբրիլ» թիմի կազմում։ Երբ լրացավ նրա 19 տարեկանը, նա տեղափոխվել է Ռիո դե Ժանեյրոի հայտնի «Բոտաֆոգո»։

Ալեմանը «Բոտաֆոգոյում» խաղացել է մինչև 1987 թվականը, դրանից հետո տեղափոխվել է Եվրոպա, որտեղ հիմնական հաջողությունների է հասել «Նապոլիի» կազմում Կարեկայի և Մարադոնայի հետ։ 1989 թվականին Ալեմանը մասնակցել է Իտալիայի գավաթի և ՈՒԵՖԱ-ի գավաթի եզրափակիչներին, իսկ մեկ տարի անց հաղթել է Իտալիայի առաջնությունում և Սուպերգավաթի խաղարկությունում։

Ալեմանի անձնական մրցանակներից նշանակալի է «Արծաթե գնդակ» մրցանակը «Բոտաֆոգոյի» կազմում, որն ստացել է որպես խաղացող, որը «Պլակար» ամսագրի վարկածով ընդգրկվել է 1985 թվականի Բրազիլիայի առաջնության խորհրդանշական հավաքականում, ինչպես նաև 1988 թվականին Իսպանիայի առաջնությունում հանդես եկող հարավամերիկյան լավագույն ֆուտբոլիստի մրցանակը, որին արժանացել է «Ատլետիկո Մադրիդի» կազմում խաղալիս։

1994 թվականին Ալեմանը վերադարձել է Բրազիլիա, որտեղ երկու մրցաշրջան է անցկացրել «Սան-Պաուլուում», իսկ հետո տեղափոխվել է «Վոլտա-Ռեդոնդա», որտեղ էլ ավարտել է իր պրոֆեսիոնալ կարիերան։

Ձեռքբերումներ
-------------

Ակումբային
* ՈՒԵՖԱ-ի գավաթի դափնեկիր (1989)
* Իտալիայի չեմպիոն (1990)
* Իտալիայի գավաթի խաղարկության եզրափակչի մասնակից (1989)
* Իտալիայի սսուպերգավաթակիր (1990)
* ԿՈՆՄԵԲՈԼ-ի գավաթի դափնեկիր (1994)
* Հարավային Ամերիկայի Ռեկոպայի դափնեկիր (1994)

Հավաքականում
* Ամերիկայի գավաթի դափնեկիր (1989)
* Աշխարհի առաջնությունների մասնակից (1986), (1990)

Անձնական
* Արծաթե գնդակի դափնեկիր («Պլակար» ամսագրի վարկածով)՝ (1985)
* Հարավային Ամերիկայի լավագույն խաղացողի մրցանակի դափնեկիր (EFE Trophy) («Ատլետիկո Մադրիդ», 1988)

Մարզչական կարիերա
-----------------

* 2007 թվականին գլխավորել է «Տուպունամբաս» ակումբը։ 2008 թվականին գլխավորել է «Ատլետիկո Մինեյրոն», սակայն երկար չի մնացել այդ պաշտոնում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Alemão (ex-volante do Botafogo e São Paulo)» (Portuguese). Milton Neves. 2008 թ․ օգոստոսի 14. Արխիվացված է օրիգինալից 2011 թ․ հոկտեմբերի 2-ին. Վերցված է 2008 թ․ օգոստոսի 29-ին.`{{cite web}}`: CS1 սպաս․ չճանաչված լեզու (link)
4. ↑  «Alemao, c'era anche lui nel Napoli dello scudetto». *Il Corriere dello Sport* (Italian). 2011 թ․ նոյեմբերի 21. Արխիվացված է օրիգինալից 2014 թ․ հունվարի 1-ին. Վերցված է 2020 թ․ հունիսի 26-ին.`{{cite news}}`: CS1 սպաս․ չճանաչված լեզու (link)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | BDFA · BDFutbol · FootballDatabase.eu · National Football Teams.com · Sambafoot · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) |
|  |
| Բառարաններ և հանրագիտարաններ | Munzinger |

 |